section_heading: Proizvodne jedinice i postrojenja
paragraph_text: Godine 2015. izgrađen je novi kogeneracijski kombi blok (KKE) - Blok C  proizvodnih kapaciteta 235 MWel/50 MWt, namijenjen spojnoj proizvodnji električne i toplinske energije. Time je Te Sisak postala TE TO i počela s isporukom toplinske energije potrošačima CTS u Sisku. Godine 2017. izgrađena je i kombi-kogeneracijska bioelektrana BE-TO Sisak (Blok D) proizvodnih kapaciteta  3 MWel i toplinske snage 10 MWt koja, koristeći šumsku biomasu masu, proizvodi u spojnoj proizvodnji toplinsku i električnu energiju. Kao visokoučinkovita kogeneracija na obnovljivi izvor energije BE-TO Sisak je u postupku ishođenja statusa povlaštenog proizvođača električne energije u razdoblju od 14 godina. Lokacija Bloka D je izvan TE TO Sisak i smještena je pored postojeće Energane u sklopu Željezare u Sisku, ali je organizacijski unutar TE TO Sisak.